[{"text_idx": "#000003", "text": "ETV+ \"Insight\": salapa\u0308rane ku\u0308tuseleke Maardus"}, {"text_idx": "#000004", "text": "Kes on su\u0308u\u0308di ja mis juhtus Maardu ku\u0308tuseterminalis, peaks u\u0308tlema keskkonnainspektsioon, kes aga ei kiirusta asjaolude va\u0308ljaselgitamisega."}, {"text_idx": "#000005", "text": "10. augustil kella kolme paiku pa\u0308eval teatati \"Insightile\", et Maardu ku\u0308tuseterminalis on toimunud leke. Pa\u0308a\u0308steameti esialgsetel andmetel oli va\u0308lja voolanud umbes 300 tonni diislit."}, {"text_idx": "#000006", "text": "Jo\u0303udsime kohale pa\u0308a\u0308steto\u0308o\u0308de lo\u0303puks ja sisenesime terminali raudtee poolsest sissepa\u0308a\u0308sust, mis on avatud. Hoovis olid mo\u0303ned suures pa\u0308a\u0308steautod, operatiivkorrapidaja auto ja loomulikult terminali to\u0308o\u0308tajad. Palusime Maardu terminali to\u0308o\u0308tajatel ra\u0308a\u0308kida, mis juhtus, ent meid visati so\u0303na otseses mo\u0303ttes va\u0308lja. Terminali to\u0308o\u0308taja avaldas meie ilmumise u\u0308le a\u0308a\u0308rmist rahulolematust ja ka\u0308skis alluvatel viivitamatult sulgeda va\u0308rava, millest me sisenesime."}, {"text_idx": "#000007", "text": "Oleme sunnitud ra\u0308a\u0308kima selle loo ilma terminali kommentaarideta, sest ka hiljem keeldusid Maardu Terminal AS-i esindajad kaamera ette tulemast. Ka ametnikud ra\u0308a\u0308kisid avariist a\u0308a\u0308rmiselt vastumeelselt. Keskkonnainspektsiooni Harjumaa bu\u0308roo vastus oli ja\u0308rgmine: \"Praegu me alles alustame menetlust \u2013 kogume to\u0303endeid, vo\u0303tame seletusi. Sellises menetluses ei saa avaldada mittelo\u0303plikke andmeid, see vo\u0303ib takistada asjaolude va\u0308ljaselgitamist ja mo\u0303jutada lo\u0303pptulemust. Millal juurdlus lo\u0303pule jo\u0303uab, on raske o\u0308elda. See on ko\u0303ik, mida me esialgu o\u0308elda saame.\""}, {"text_idx": "#000009", "text": "\"Insight\" pu\u0308u\u0308dis terve na\u0308dala avarii kohta teavet saada. Kuivo\u0303rd see ei o\u0303nnestunud, otsustasime mitte oodata ametnike ja\u0308rel, vaid ise to\u0303endeid koguda. Loogika u\u0308tleb, et kui terminalis voolas to\u0303esti maha sadu tonne ku\u0308tust, pidid sellest maha ja\u0308a\u0308ma ka fu\u0308u\u0308silised ja\u0308ljed. Kuskil terminal ko\u0303rval peab lo\u0303hnama ku\u0308tuse ja\u0308rele, kuskil peavad olema loigud."}, {"text_idx": "#000010", "text": "Ehkki lekkest oli mo\u0308o\u0308das juba terve na\u0308dal, leidsime need ja\u0308ljed otsekohe. Terminali ko\u0303rval oli kanalile pandud u\u0308le ku\u0308mne poomi ehk ujuvto\u0303kke. Poom on pikk ujuvto\u0303ke, mis kujult meenutab viinerit. See on ta\u0308idetud vahtmaterjaliga, mis imeb veepinnal oleva reostuse endasse. Ku\u0308tusereostuse korral on selliste poomide paigaldamine tavaline asi."}, {"text_idx": "#000011", "text": "Kogumispoomid terminali ko\u0303rval kanalis. Autor/allikas: ERR"}, {"text_idx": "#000012", "text": "Sellest, kui palju neid oli kanalil 18. augustil, vo\u0303is ja\u0308reldada, et avarii kaheksandal pa\u0308eval oli puhastusseadmeid ikka veel vaja."}, {"text_idx": "#000013", "text": "Kanal on u\u0308hendatud Kroodi ojaga (mis omakorda u\u0308hendab Maardu ja\u0308rve ja Muuga lahte \u2013 toim.), seepa\u0308rast suundusime sinna. Terminalist umbes kaks kilomeetrit eemal leidsime oja kaldalt pa\u0308a\u0308stjad. Keemiakaitseu\u0308likondades pa\u0308a\u0308stjad vahetasid ma\u0308a\u0308rdunud poome puhaste vastu. Selgus, et pa\u0308rast avariid olid nad seda iga pa\u0308ev teinud."}, {"text_idx": "#000014", "text": "Kolmsada tonni oleks tohutu reostus"}, {"text_idx": "#000015", "text": "Vastuseks meie ja\u0308relepa\u0308rimisele kinnitati pa\u0308a\u0308steametist, et Maardu diislilekkele kulutati a\u0308ra ko\u0303ik Po\u0303hja pa\u0308a\u0308stekeskuse poomivarud ja kogu pa\u0308a\u0308steameti reservlao varu. Lisaks sellele andis oma poomid pa\u0308a\u0308stjatele naaberterminal Liwathon AS."}, {"text_idx": "#000016", "text": "Kroodi oja a\u0308a\u0308res kohatud pa\u0308a\u0308stjad ra\u0308a\u0308kisid \"Insightile\", et silma ja\u0308rgi oli maha voolanud va\u0308hemalt 300 tonni diislit. Keskkonnainspektsioon eitas seda. \"Su\u0308ndmuskohal na\u0308htud pildi ja\u0308rgi ei tundu visuaalselt, et leke oleks olnud nii suur,\" u\u0308tles keskkonnainspektsiooni Harjumaa bu\u0308roo juht Tarmo Tehva."}, {"text_idx": "#000017", "text": "Ent \"Insight\" oletas siiski, et esialgne info vastas to\u0303ele. Mida see keskkonnale ta\u0308hendaks? Palusime sellele ku\u0308simusele vastata Tartu o\u0308kotoksikoloogil, teaduste doktoril Randel Kreitsbergil. \"300-tonnine diislileke on tohutu reostus. Ma ei ma\u0308leta, et Eestis oleks la\u0308himinevikus midagi sellist juhtunud,\" selgitas Kreitsberg."}, {"text_idx": "#000019", "text": "Kreitsberg demonstreeris meile lihtsa na\u0308ite varal, miks on diislit veekogust raske eemaldada. \"Arvatakse, et naftasaadused ei lahustu vees. Tegelikult nad lahustuvad, aga halvasti. Kui diisel satub vette, moodustab ta selle pinnale kile. Kui ma diisli laiali segan, tekib va\u0308ikeste mullikestega emulsioon. Selliste pisikeste mullikestena satub diisel ko\u0303igisse veekogu organismidesse, isegi neisse, mis elavad po\u0303hjas,\" ra\u0308a\u0308kis Kreitsberg."}, {"text_idx": "#000020", "text": "Kreitsbergi so\u0303nul imavad poomid ainult selle osa ku\u0308tusest, mis on veepinnal. Mida mitmekesisem ja keerulisem on u\u0308mbritsev keskkond, seda raskem on ku\u0308tust ka\u0308tte saada. \"U\u0308tleksin isegi, et nii keerulises keskkonnas on seda praktiliselt vo\u0303imatu ka\u0308tte saada. Jah, pinnal oleva osa vo\u0303ib ka\u0308tte saada, kui sellega o\u0303igeaegselt tegelema hakata. See on parem kui mitte midagi, ent siingi on omad piirid,\" ma\u0308rkis Kreitsberg."}, {"text_idx": "#000021", "text": "Et diislimu\u0308rgituse tagaja\u0308rgi meile ilmekamalt demonstreerida, viis teadlane meid sarnase ojakese a\u0308a\u0308rde Tartu a\u0308a\u0308relinnas. Kreitsbergi so\u0303nul po\u0303evad kalad va\u0308hki nagu inimesedki ning kasvajad tekivad just keskkonnas leiduvate vo\u0303o\u0303raste ja mu\u0308rgiste ainete toimel. Reostus levib ojast kergesti edasi, lo\u0303hkudes loodusliku toiduahela ku\u0308mnete kilomeetrite ulatuses."}, {"text_idx": "#000023", "text": "Ent see pole veel ko\u0303ik. Ha\u0308da on ka selles, et reostusel on kumulatiivne efekt. Muuga sadama u\u0308mber laiuvas to\u0308o\u0308stustsoonis toimivad looduse isepuhastusmehhanismid va\u0308ga no\u0303rgalt, sest need on pidevalt u\u0308le koormatud. \"Oja, mis kannab mu\u0308rkaineid Muuga lahte, on juba ammu reostunud. Muuga laht on u\u0308ldse u\u0308ks enim reostatud kohti Eesti rannikumeres,\" ma\u0308rkis Kreitsberg."}, {"text_idx": "#000024", "text": "Kreitsbergi selgitustest mo\u0303istame, et Muugal vo\u0303ib diislireostus olla ma\u0308rksa ohtlikum kui na\u0308iteks mo\u0303nes puhtas Vo\u0303rumaa piirkonnas."}, {"text_idx": "#000025", "text": "\"Kuidas leke ta\u0308pselt aset leidis, selle selgitab va\u0308lja uurimine,\" o\u0308eldi \"Insightile\" keskkonnainspektsioonist. Ehkki meil pole po\u0303hjuste kohta ametlikku otsust, on meil oma versioon sellest, kuidas diisel 10. augustil Maardus va\u0308lja voolas. Piilusime na\u0308itlikkuse huvides sisse u\u0308hte tu\u0308u\u0308pilisse ku\u0308tusehoidlasse. Ku\u0308tusemahutid on terminalis u\u0308mbritsetud betoonmu\u0308u\u0308riga. See on niinimetatud kaitsevall, mis on vajalik selleks, et ku\u0308tus lekke korral va\u0308lja ei voolaks. Seda vo\u0303ib iseloomustada kui tohutu suurt betoonku\u0308na, milles seisavad tu\u0308nnid."}, {"text_idx": "#000026", "text": "Ent selline leke siiski toimus. Meie teleloos na\u0308ete oma silmaga, milline na\u0308gi pa\u0308a\u0308stjate saabudes va\u0308lja mahutite u\u0308mbrus. Fotol na\u0308ete midagi, mis meenutab suurt basseini redeli ja sinise veega. See sinine vedelik on diisel. Vedelik ulatub teise trepiastmeni, ja\u0308relikult on diislikihi paksus umbes 70 sentimeetrit."}, {"text_idx": "#000027", "text": "Ilmselt voolas diisel va\u0308lja to\u0308o\u0308stuskanalisatsiooni a\u0308ravoolu kaudu. Vallis olev a\u0308ravooluava meenutab va\u0308limuselt ja to\u0308o\u0308po\u0303himo\u0303ttelt dus\u030cikabiini a\u0308ravoolu. Selle po\u0303hjas on vo\u0303re, mille kaudu saab vee va\u0308lja lasta. Kui valli sisemusse koguneb vihma- vo\u0303i sulamisvesi, avab operaator kraani ja laseb vee kanalisatsiooni. Kui diisel va\u0308lja voolas, oli kanalisatsioonikraan ja\u0308relikult lahti."}, {"text_idx": "#000029", "text": "Oja kaldal avaneva pildi po\u0303hjal oli selge, et ku\u0308tust voolas va\u0308lja palju, ent selle ta\u0308pset kogust pole siiani teada. Ametnikud ei kinnitanud 300 tonni leket, ent ei kiirusta seda numbrit ka u\u0308mber lu\u0308kkama."}, {"text_idx": "#000031", "text": "Ka\u0308ivad jutud, et osa ku\u0308tust vo\u0303idi tagasi pumbata, ent kui palju tagasi pumbati, on esialgu saladus. Selgus, et lekke suurust ei saa kindlaks teha ka lihtsa lahutustehtega, lahutades mahutis olnud ku\u0308tusehulgast maha selle ku\u0308tusehulga, mis ja\u0308i ja\u0308rele pa\u0308rast leket."}, {"text_idx": "#000032", "text": "Ent on u\u0308ks huvitav nu\u0308anss: kaotsila\u0308inud ku\u0308tusekogus on ta\u0308pselt teada maksu- ja tolliametile. Et diisel on aktsiisikaup, tuleb maksuametit teavitada osa kauba kadumisest. Maksuametist vastati, et ei saa lekke mahtu o\u0308elda \u2013 see ei ole avalik teave."}, {"text_idx": "#000033", "text": "Keskkonnakatastroofid toimuvad nii vo\u0303i teisiti. Ent kui 2013. aastal voolas Peipsi ja\u0308rve 200 liitrit ku\u0308tust, oli kogu teave saadaval juba ja\u0308rgmisel pa\u0308eval. Nu\u0308u\u0308d on avariist mo\u0308o\u0308das terve kuu, ent keegi ei avalikusta lekke po\u0303hjuseid ega kahju suurust. Keegi ei oska o\u0308elda sedagi, millel hakkab diislit loodusesse valanud terminal tekitatud kahju hu\u0308vitama."}, {"text_idx": "#000035", "text": "\"Oma loos olete korduvalt viidanud, et Maardu Terminal AS on keeldunud info andmisest loo tegijale alates juhtumist kuni ta\u0308nase pa\u0308evani. Juhime ta\u0308helepanu, et saatsime antud juhtumi osas va\u0308lja pressiteate, sh infopa\u0308ringule Anastasiya Tido e-kirjale aadressil [email protected] 11. augustil 2020 kell 12:09."}, {"text_idx": "#000037", "text": "10. augustil 2020 toimus Maardu Terminal AS-s aadressiga Lao tn 29 Maardu diisliku\u0308tuse vastuvo\u0303tul leke mahutist ohutusvanni."}, {"text_idx": "#000038", "text": "Lekke avastamisel ka\u0308ivitas terminali meeskond ha\u0308daolukorra lahendamise plaani, mille kohaselt teavitati juhtunust Keskkonnainspektsiooni, Pa\u0308a\u0308steametit, Tarbijakaitse ja Tehnilise Ja\u0308relevalve Ametit ning kohalikku omavalitsust. Samaaegselt alustati ohutusvannist ku\u0308tuse pumpamist mahutisse."}, {"text_idx": "#000039", "text": "Va\u0308liskeskkonda sattunud reostuse ulatuse fikseeris kohale tulnud Keskkonnainspektsioon ja koosto\u0308o\u0308s Pa\u0308a\u0308steametiga lokaliseeriti reostuse ala poomidega."}, {"text_idx": "#000040", "text": "Ka\u0308esolevaks hetkeks kokku kogutud orienteeruvalt 800 liitrit diisliku\u0308tust. Edasist lekke ohtu va\u0308liskeskkonda ei ole."}, {"text_idx": "#000041", "text": "Tegemist on sisemaa terminaliga mis asub merest ca 7 km kaugusel ja otsene leke merre ei ole vo\u0303imalik."}, {"text_idx": "#000042", "text": "Lekke po\u0303hjuseks oli inimlik eksitus, mille tulemusena suunati ku\u0308tus vastuvo\u0303tmisel samal hetkel hoolduses olevasse avatud mahutisse."}, {"text_idx": "#000043", "text": "Maardu Terminal AS teeb igaku\u0308lgset koosto\u0308o\u0308d asjasse puutuvate ametiasutustega ko\u0303igi po\u0303hjuste selgitamiseks ja ja\u0308relmite tegemiseks.\""}, {"text_idx": "#000044", "text": "Diisliku\u0308tuse hind langes tanklates 2016. aasta tasemele"}, {"text_idx": "#000046", "text": "Monza ringrajal vo\u0303istlusso\u0303idu vo\u0303itnud Volt: lo\u0303puks ometi tuli vo\u0303it koju"}, {"text_idx": "#000056", "text": "So\u0303ja 578. pa\u0308ev: Vene ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000058", "text": "Kulukas rohepoliitika kaotab la\u0308a\u0308nes hoogu"}, {"text_idx": "#000059", "text": "Lego loobus kasutatud plastpudelitest valmistatud klotside tootmisest"}, {"text_idx": "#000060", "text": "Rahandusminister saatis kiirkoosko\u0303lastusele ko\u0303rgemate riigiteenijate palgato\u0303usu ka\u0308rpe"}, {"text_idx": "#000061", "text": "To\u0308o\u0308tukassa juht: to\u0308o\u0308tutoetus vo\u0303ib lu\u0308heneda kuuelt kuult neljale"}, {"text_idx": "#000063", "text": "Oktoobris so\u0303idab Tallinnas viis trammiliini"}, {"text_idx": "#000077", "text": "Pa\u0308rnu linn laiendab tasulise parkimise ala ja to\u0303stab hinda"}, {"text_idx": "#000078", "text": "Valitsus loodab maakonnasiseste bussiliinide tasuliseks muutmisega teenida 3\u20135 miljonit eurot piletitulu"}, {"text_idx": "#000079", "text": "Lelle - Rapla raudteelo\u0303ik la\u0308heb kapitaalremonti"}, {"text_idx": "#000081", "text": "Kliimaministeerium plaanib lo\u0303petada hanekahjude hu\u0308vitamise"}, {"text_idx": "#000083", "text": "Kettagolfi rajad nihkuvad u\u0308ha enam Tallinnast va\u0308lja"}, {"text_idx": "#000084", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]